
Балабақшадағы күн тәртібінің маңызды бөлігінің бірі – дұрыс әрі уақтылы тамақтану.
[image: C:\Users\User.DESKTOP-R8TKG6O\Downloads\WhatsApp Image 2026-09-24 at 20.57.13.jpeg]Күн сайын балаларға жас ерекшеліктеріне сай дайындалған пайдалы тағамдар ұсынылып, олардың ағзасына қажетті қоректік заттарды қабылдауына жағдай жасалады.

Тамақтану кезінде балалар тек ас ішіп қана қоймай, мәдени-гигиеналық дағдыларды да меңгереді:
· тамақ алдында қол жуу;
· үстел басында дұрыс отыру;
· қасық пен ыдысты дұрыс пайдалану;
· асықпай, ұқыпты тамақтану;
· нанды қадірлеу;
· тамақтан кейін алғыс айту және ауызды ретке келтіру
Баланың бойына кішкентай кезінен қалыптасқан бұл қарапайым дағдылар оның күнделікті өмірінде маңызды орын алады. 


Балабақшадағы әрбір тамақтану сәті – бала үшін шағын тәрбие сағаты. 
Балалар тәрбиешінің көмегімен өздігінен тамақтануға, ұқыптылыққа, тазалыққа және дастархан мәдениетіне үйренеді.

«Қасықты дұрыс ұстаймын»
«Тамақты төкпей ішемін»
«Нанды қадірлеймін»
«Досыммен бірге әдемі тамақтанамын» –
осындай қарапайым әрекеттер арқылы балалардың өз-өзіне қызмет көрсету дағдылары қалыптасады.
Сонымен қатар балаларға тағамның атауларын таныстырып, пайдалы тағамдардың адам денсаулығына пайдасы туралы қарапайым түсініктер беріледі. 
Дұрыс тамақтану – дені сау бала, сергек көңіл-күй және белсенді күннің бастауы! 
ДӘМДІ ТАМАҚ + ЖАҚСЫ ӘДЕТ = ДЕНІ САУ БАЛА
Балалардың тәбетімен тамақтанып, көңілді отыруы – біз үшін үлкен қуаныш. 
Балабақшада тамақтану кезінде біз балалардың тек қарнының тоқ болуын емес, олардың мәдениетті тамақтану әдеттерінің қалыптасуын да назарда ұстаймыз.
· Дұрыс тамақтану
· Таза қол
· Әдемі отырыс
· Ұқыптылық
· Өздігінен тамақтану
· Дастархан мәдениеті  
—  барлығы баланың күнделікті тәрбиесінің бір бөлігі.

Құрметті ата-аналар! 
Балабақшада қалыптасқан жақсы әдеттерді үйде де жалғастырып, балаңызбен бірге дұрыс тамақтану мәдениетін қалыптастырайық.

